5.2 Luovuttava osapuoli vastaa siitä, että sillä on oikeus luovuttaa ja paljastaa luottamuksellinen aineisto vastaanottavalle osapuolelle ja että luottamuksellisen aineiston käyttäminen tämän sopimuksen kohdassa 3.1 mainittuun tarkoitukseen ei loukkaa kolmannen osapuolen oikeuksia.

5.3 Ellei kirjallisesti ole toisin sovittu, luovuttava osapuoli ei anna mitään takuuta eikä ota mitään vastuuta luottamuksellisen aineiston virheettömyydestä, täydellisyydestä, kattavuudesta tai tarkkuudesta eikä luovuttava osapuoli ole missään vastuussa luottamuksellisessa aineistossa mahdollisesti olevista virheistä tai puutteista.

## 6 LUOTTAMUKSELLISEN AINEISTON PALAUTTAMINEN

6.1 Vastaanottavan osapuolen on välittömästi lopetettava luovuttavalta osapuolelta saamansa luottamuksellisen aineiston käyttäminen sekä, ellei erikseen sovita luottamuksellisen aineiston hävittämisestä, palautettava kyseisen aineisto kaikkine kopioineen, kun luovuttanut osapuoli sitä kirjallisesti pyytää taikka kun vastaanottava osapuoli ei enää tarvitse kyseistä aineistoa tämän sopimuksen kohdassa 3.1 mainittuun tarkoitukseen. Kummallakin sopijapuolella on kuitenkin oikeus säilyttää viranomaismääräyksen edellyttämät kopiot toiselta sopijapuolelta saamastaan luottamuksellisesta aineistosta.

## 7 VIRANOMAISMÄÄRÄYKSET

7.1 Salassapitovelvoite ei kuitenkaan estä vastaanottavaa sopijapuolta luovuttamasta tai paljastamasta sellaista luottamuksellista aineistoa, jonka vastaanottava osapuoli on velvollinen luovuttamaan tai paljastamaan lain, asetuksen tai muun viranomaismääräyksen taikka tuomioistuimen päätöksen (jäljempänä yhdessä viranomaismääräys) perusteella siltä osin, kuin viranomaismääräys velvoittaa vastaanottavan osapuolen luovuttamaan tai paljastamaan luottamuksellista aineistoa. Luottamuksellisen aineiston luovuttaminen tai paljastaminen edellyttää tällöin kuitenkin, että vastaanottava osapuoli ilmoittaa asiasta välittömästi luovuttavalle osapuolelle, ellei kyseinen määräys tällaista ilmoitusta kiellä.

7.2 Sopimuksen ehdot eivät estä vastaanottavaa osapuolta noudattamasta edellä tarkoitettua viranomaismääräystä, jos kumpikaan osapuoli ei saa täytäntöönpanokieltoa ennen sitä määräpäivää, jolloin vastaanottavan osapuolen on viranomaismääräyksen perusteella luovutettava tai paljastettava luottamuksellinen aineisto.

7.3 Tässä kohdassa 7 tarkoitetuista toimenpiteistä aiheutuvista kustannuksista vastaa luovuttava osapuoli.

## 8 SALASSAPITOVELVOITTEEN VOIMASSAOLO

8.1 [ ] Sopimukseen liittyvät oikeudet ja velvollisuudet ovat voimassa 5 vuotta luottamuksellisen aineiston luovuttamisesta tai paljastamisesta.

[ ] Sopimukseen liittyvät oikeudet ja velvollisuudet ovat voimassa \_\_\_ vuotta luottamuksellisen aineiston luovuttamisesta tai paljastamisesta.

[ ] Sopimukseen liittyvien oikeuksien ja velvollisuuksien voimassaolo määräytyy seuraavasti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_